ΚΑΝΟΝΙΣΜΟΣ (ΕΚ) αριθ. 1279/98 ΤΗΣ ΕΠΙΤΡΟΠΗΣ της 19ης Ιουνίου 1998 για τον καθορισμό των λεπτομερειών εφαρμογής για τις δασμολογικές ποσοστώσεις βοείου κρέατος που προβλέπονται από τον κανονισμό (ΕΚ) αριθ. 3066/95 του Συμβουλίου για τη Δημοκρατία της Πολωνίας, τη Δημοκρατία της Ουγγαρίας, τη Δημοκρατία της Τσεχίας, τη Σλοβακία, τη Βουλγαρία και τη Ρουμανία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3066/95 του Συμβουλίου, της 22ας Δεκεμβρίου 1995, για τη θέσπιση ορισμένων παραχωρήσεων υπό μορφή κοινοτικών δασμολογικών ποσοστώσεων όσον αφορά ορισμένα γεωργικά προϊόντα και για αυτόνομη και μεταβατική προσαρμογή ορισμένων γεωργικών παραχωρήσεων που προβλέπονται στις ευρωπαϊκές συμφωνίες, προκειμένου να ληφθεί υπόψη η συμφωνία για τη γεωργία που έχει συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (1), όπως τροποποιήθηκε τελευταία από τον κανονισμό (ΕΚ) αριθ. 1595/97 (2), και ιδίως το άρθρο 8,

Εκτιμώντας:

ότι ο κανονισμός (ΕΚ) αριθ. 3066/95 προέβλεπε το άνοιγμα δασμολογικών ποσοστώσεων για βόεια κρέατα με μειωμένο δασμό 7 ότι πρέπει να καθοριστούν οι λεπτομερειες εφαρμογής σε πολυετή βάση 7 ότι προς τον σκοπό αυτό, πρέπει να ληφθούν υπόψη οι ετήσιες διατάξεις που έχουν προβλεφθεί στο παρελθόν για τις ποσοστώσεις αυτές 7

ότι, προκειμένου να διασφαλιστεί ο τακτικός ρυθμός των εισαγωγών των ποσοτήτων που καθορίστηκαν είναι σκόπιμο να κλιμακωθούν οι ποσότητες αυτές σε διαφορετικές περιόδους 7

ότι πρέπει να προβλεφθεί η διαχείριση του εν λόγω καθεστώτος να πραγματοποιείται μέσω πιστοποιητικών εισαγωγής 7 ότι, για το σκοπό αυτό, πρέπει να προβλεφθούν, ιδίως, οι λεπτομέρειες υποβολής των αιτήσεων, καθώς και τα στοιχεία που πρέπει να περιέχονται στις αιτήσεις και τα πιστοποιητικά, ενδεχομένως, κατά παρέκκλιση ορισμένων διατάξεων του κανονισμού (ΕΟΚ) αριθ. 3719/88 της Επιτροπής, της 16ης Νοεμβρίου 1988, για τις κοινές λεπτομέρειες εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα (3), όπως τροποποιήθηκε τελευταία από τον κανονισμό (ΕΚ) αριθ. 1044/98 (4), και του κανονισμού (ΕΚ) αριθ. 1445/95 της Επιτροπής, της 26ης Ιουνίου 1995, για τις λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος και για την κατάργηση του κανονισμού (ΕΟΚ) αριθ. 2377/80 (5), όπως τροποποιήθηκε τελευταία από τον κανονισμό (ΕΚ) αριθ. 759/98 (6) 7 ότι πρέπει, εξάλλου, να προβλεφθεί ότι τα πιστοποιητικά εκδίδονται μετά από χρονική προθεσμία για την εξέτασή τους και μέσω, ενδεχομένως, της εφαρμογής ενιαίου ποσοστού μείωσης 7

ότι, δεδομένου ότι τα εν λόγω καθεστώτα εμπεριέχουν τον κίνδυνο της κερδοσκοπίας στον τομέα του βοείου κρέατος, πρέπει να καθοριστούν οι ακριβείς όροι για την πρόσβαση των εμπορευομένων στο εν λόγω καθεστώς 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Κάθε εισαγωγή στην Κοινότητα, η οποία πραγματοποιείται στο πλαίσιο των ποσοστώσεων που καθορίζονται από τον κανονισμό (ΕΚ) αριθ. 3066/95, προϊόντων που προβλέπονται στο παράρτημα Ι του παρόντος κανονισμού, υπόκειται στην υποβολή πιστοποιητικού εισαγωγής.

Οι ετήσιες ποσότητες προϊόντων που επωφελούνται από το εν λόγω καθεστώς και το ποσοστό μείωσης του δασμού που ορίζεται από το κοινό δασμολόγιο καθορίζονται στο παράρτημα Ι.

Άρθρο 2

Οι ποσότητες που αναφέρονται στο άρθρο 1 για κάθε περίοδο που προβλέπεται στο παράρτημα Ι κατανέμονται ως εξής:

- 25 % κατά τη διάρκεια της περιόδου από 1ης Ιουλίου έως 30 Σεπτεμβρίου,

- 25 % κατά τη διάρκεια της περιόδου από 1ης Οκτωβρίου έως 31 Δεκεμβρίου,

- 25 % κατά τη διάρκεια της περιόδου από 1ης Ιανουαρίου έως 31 Μαρτίου,

- 25 % κατά τη διάρκεια της περιόδου από 1ης Απριλίου έως 30 Ιουνίου.

Εάν, κατά τη διάρκεια μιας περιόδου ποσόστωσης, οι ποσότητες που αποτελούν αντικείμενο των αιτήσεων πιστοποιητικών εισαγωγής, οι οποίες υποβάλλονται για την πρώτη, τη δεύτερη ή την τρίτη περίοδο που καθορίζεται στην προηγούμενη παράγραφο είναι μικρότερες από τις διαθέσιμες ποσότητες, οι ποσότητες που υπολείπονται προστίθενται στις ποσότητες που είναι διαθέσιμες για την επόμενη περίοδο.

Άρθρο 3

1. Για να επωφεληθεί τον ποσοστώσεων κατά την εισαγωγή:

α) ο αιτών πιστοποιητικό εισαγωγής πρέπει να είναι φυσικό ή νομικό πρόσωπο το οποίο, κατά τη στιγμή της υποβολής της αίτησης, πρέπει να αποδείξει στις αρμόδιες αρχές του ενδιαφερόμενου κράτους μέλους ότι άσκησε κατά τη διάρκεια των τελευταίων δώδεκα μηνών τουλάχιστον μία εμπορική δραστηριότητα στον τομέα του εμπορίου βοείου κρέατος με τρίτες χώρες και ότι είναι εγγεγραμμένος σε εθνικό μητρώο ΦΠΑ 7

β) η αίτηση πιστοποιητικού μπορεί να υποβληθεί μόνο στο κράτος μέλος στο οποίο είναι εγγεγραμμένος ο αιτών 7

γ) για καθεμία από τις ομάδες προϊόντων που αναφέρονται αντιστοίχως στο παράρτημα Ι, η αίτηση πιστοποιητικού πρέπει να αφορά ελάχιστη ποσότητα 15 τόνων σε βάρος προϊόντων, χωρίς να υπερβαίνει τη διαθέσιμη ποσότητα, όπως ορίζεται στο άρθρο 2.

Ως ομάδα προϊόντων νοούνται τα προϊόντα τα οποία κατάγονται από μία μόνο από τις χώρες που αναφέρονται στο παράρτημα Ι 7 μία ομάδα προϊόντων καλύπτει είτε τα προϊόντα στους κωδικούς ΣΟ 0201 και 0202 ή τα προϊόντα των κωδικών ΣΟ 1602 50 31 και 1602 50 39 7

δ) η αίτηση πιστοποιητικού και το πιστοποιητικό περιλαμβάνουν στη θέση 8 την ένδειξη της χώρας καταγωγής 7 το πιστοποιητικό συνεπάγεται την υποχρέωση να πραγματοποιηθεί η εισαγωγή από την αναγραφόμενη χώρα 7

ε) η αίτηση πιστοποιητικού και το πιστοποιητικό περιλαμβάνουν, στη θέση 20, μία τουλάχιστον από τις ακόλουθες ενδείξεις:

- Reglamento (CE) n° 1279/98

- Forordning (EF) nr. 1279/98

- Verordnung (EG) Nr. 1279/98

- Κανονισμός (ΕΚ) αριθ. 1279/98

- Regulation (EC) No 1279/98

- Rθglement (CE) n° 1279/98

- Regolamento (CE) n. 1279/98

- Verordening (EG) nr. 1279/98

- Regulamento (CE) nΊ 1279/98

- Asetus (EY) N:o 1279/98

- Fφrordning (EG) nr 1279/98.

2. Κατά παρέκκλιση του άρθρου 5 του κανονισμού (ΕΚ) αριθ. 1445/95, η αίτηση για την έκδοση πιστοποιητικού και το πιστοποιητικό περιλαμβάνουν στη θέση 16 μία από τις ομάδες των κωδικών της ΣΟ που αναφέρεται στην ίδια περίπτωση:

- 0201, 0202

- 1602 50 31, 1602 50 39.

Άρθρο 4

1. Οι αιτήσεις πιστοποιητικών μπορούν να κατατεθούν μόνο κατά τη διάρκεια των 10 πρώτων ημερών της περιόδου που αναφέρεται στο άρθρο 2.

2. Ο ενδιαφερόμενος μπορεί να υποβάλλει μία μόνο αίτηση ανά ομάδα προϊόντων. Σε περίπτωση που ο ίδιος ενδιαφερόμενος υποβάλλει περισσότερες από μία αιτήσεις ανά ομάδα προϊόντων, απορρίπτονται όλες οι αιτήσεις που αφορούν τα προϊόντα που αναφέρονται στην ίδια ομάδα.

3. Τα κράτη μέλη ανακοινώνουν στην Επιτροπή, το αργότερο την πέμπτη εργάσιμη ημέρα μετά τη λήξη της προθεσμίας υποβολής των αιτήσεων, τις αιτήσεις που υποβλήθηκαν για τις διαθέσιμες ποσότητες. Η ανακοίνωση αυτή περιλαμβάνει τον κατάλογο των αιτούντων ανά αιτούμενη ποσότητα ανά σχετικό κωδικό ΣΟ και ανά χώρα καταγωγής των προϊόντων.

Όλες οι ανακοινώσεις, συμπεριλαμβανομένων και των ανακοινώσεων «ουδέν», πραγματοποιούνται με τέλεξ ή φαξ, και χρησιμοποιείται το έντυπο που περιλαμβάνεται στο παράρτημα ΙΙ του παρόντος κανονισμού.

4. Η Επιτροπή αποφασίζει σε ποιο βαθμό μπορεί να δοθεί συνέχεια στις αιτήσεις πιστοποιητικών.

Εάν οι ποσότητες για τις οποίες έχουν ζητηθεί πιστοποιητικά υπερβαίνουν τις διαθέσιμες ποσότητες, η Επιτροπή καθορίζει ενιαίο ποσοστό μείωσης των αιτουμένων ποσοτήτων.

5. Εφόσον υπάρχει η απόφαση αποδοχής των αιτήσεων από την Επιτροπή, τα πιστοποιητικά εκδίδονται το ταχύτερον δυνατόν.

Άρθρο 5

1. Με την επιφύλαξη των διατάξεων του παρόντος κανονισμού, εφαρμόζονται οι διατάξεις των κανονισμών (ΕΟΚ) αριθ. 3719/88 και (ΕΚ) αριθ. 1445/95.

2. Τα πιστοποιητικά εισαγωγής που θεσπίζονται σύμφωνα με τον παρόντα κανονισμό ισχύουν για μια περίοδο 90 ημερών από την ημερομηνία έκδοσής τους βάσει του άρθρου 21 παράγραφος 2 του κανονισμού (ΕΟΚ) αριθ. 3719/88. Ωστόσο κανένα πιστοποιητικό δεν ισχύει μετά την 30ή Ιουνίου που έπεται της ημερομηνίας έκδοσης.

3. Τα εκδιδόμενα πιστοποιητικά ισχύουν σε ολόκληρη την επικράτεια της Κοινότητας.

Άρθρο 6

Τα προϊόντα τίθενται σε ελεύθερη κυκλοφορία είτε κατόπιν υποβολής πιστοποιητικού κυκλοφορίας EUR.1, το οποίο εκδίδεται από τη χώρα εξαγωγής σύμφωνα με τις διατάξεις του πρωτοκόλλου αριθ. 4 των ευρωπαϊκών συμφωνιών που έχουν συναφθεί με τις χώρες αυτές, είτε κατόπιν δηλώσεως η οποία υποβάλλεται από τον εξαγωγέα σύμφωνα με τις διατάξεις του εν λόγω πρωτοκόλλου.

Άρθρο 7

Ο παρών κανονισμός αρχίζει να ισχύει την 1η Ιουλίου 1998.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 19 Ιουνίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 328 της 30. 12. 1995, σ. 31.

(2) ΕΕ L 216 της 8. 8. 1997, σ. 1.

(3) ΕΕ L 331 της 2. 12. 1988, σ. 1.

(4) ΕΕ L 149 της 20. 5. 1998, σ. 11.

(5) ΕΕ L 143 της 27. 6. 1995, σ. 35.

(6) ΕΕ L 105 της 4. 4. 1998, σ. 7.

ΠΑΡΑΡΤΗΜΑ Ι

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

>ΑΡΧΗ ΓΡΑΦΗΚΟΥ>

Αριθ. φαξ: (32 2) 296 60 27

[Εφαρμογή του κανονισμού (ΕΚ) αριθ. 1279/98]

ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΓΔ VI/Δ.2 - ΤΟΜΕΑΣ ΒΟΕΙΟΥ ΚΡΕΑΤΟΣ

ΑΙΤΗΣΗ ΓΙΑ ΤΗΝ ΕΚΔΟΣΗ ΠΙΣΤΟΠΟΙΗΤΙΚΟΥ ΕΙΣΑΓΩΓΗΣ

Ημερομηνία: Περίοδος:

Κράτος μέλος: Χώρα καταγωγής Αριθμός του αιτούντος (1) Αιτών (όνομα και διεύθυνση) Ποσότητα (σε τόνους) Κωδικός(-οί) ΣΟ

Σύνολο Κράτος μέλος: φαξ:

τηλέφωνο:

(1) Συνεχής αρίθμηση.

>ΤΕΛΟΣ ΓΡΑΦΗΚΟΥ>